Mohammad-Reza Ali-Zamani

Mohammad-Reza Ali-Zamani (født cirka 1972, død 28. januar 2010) var en iransk aktivist og menneskerettighetsforkjemper.

Ali-Zamani tilhørte en monarkistisk gruppe og deltok i demonstrasjonene etter presidentvalget i Iran i juni 2009. Han skal ha distribuert CD-er og annen propaganda mot det iranske regimet, samt spredd romanen Sataniske vers. 

Han ble arrestert, anklaget for å være en «fiende av Allah» og for å ha tilhørt en væpnet gruppe som ville styrte den iranske regjeringen. Ali-Zamani ble i oktober 2009 dømt til døden, som den første av demonstrantene. Dødsdommen ble fullbyrdet ved hengning 28. januar 2010 sammen med Arash Rahmanipour.

Referanser 

Iranske aktivister
Menneskerettighetsaktivister
Personer dømt for forbrytelser
Henrettede personer
Personer henrettet ved hengning